Generacijsko vrijeme
Generacijsko vrijeme – u biologiji populacija i demografiji – je prosječno vrijeme između dvije uzastopne generacije neke linije srodnika u populaciji. U esencijalnom biološkom smislu njeri se dužinom perioda između formiranja individualnog zigota i sazrijevanja prvih plodnih gameta. Kod jednoćelijskih organizama koji se razmnožavaju prostom diobom, to vrijeme je veoma kratko i traje između njihove dvije sukcesivne diobe (pa se može mjeriti i minutama). Međutim, kod većine vrsta , uključujući i čovjeka, ta odrednica se obično odnosi na prosječni vijek skupine jedne generacije do pojave prvih njihovih potomaka. Prema nekim procjenama, u evropskom stanovništvu, generacijsko vrijeme obično se obično kreće od 20 do 30 godina. Historičari ponekad koriste ovakve podatke za grubo datiranje proteklih događanja.